เตรียมพิธีบำเพ็ญกุศลกงเต็ก ถวายรัชกาลที่9
เท่าที่เคยมีมาและเป็นการบำเพ็ญกุศลครั้งใหญ่ ที่จัดพิธีครบถ้วน ถูกต้องตามประเพณีโบราณของพุทธศาสนาฝ่ายมหายานทุกประการ พร้อมสวด สังวัธยายพระสูตร แบบมหายาน เพื่อเป็นการเพิ่มพระราชกุศลที่จะถวายให้มากขึ้นกว่าเดิม,เมื่อวันที่ 26 ม.ค. สมเด็จพระเจ้าอยู่หัว ทรง พระกรุณาโปรดเกล้าโปรดกระหม่อม พระราชทานพระราชานุญาตให้หน่วยงาน เอกชน และประชาชน ร่วมเป็นเจ้าภาพบำเพ็ญกุศลอุทิศถวายพระบาทสมเด็จ พระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง เป็นวันที่ 5 หลังเสร็จสิ้นพิธีหลวง หรือพระราชพิธีทรงบำเพ็ญ พระราชกุศลสตมวาร (100 วัน) ถวายพระบรมศพ,โดยเวลา 10.00 น. พล.อ.วิชิต ยาทิพย์ นายกสมาคมวัฒนธรรมและเศรษฐกิจไทย-เมียนมา พร้อมด้วยคณะกรรมการ ผู้บริหาร และสมาชิกสมาคมแม่บ้านดีเด่นแห่งชาติ ประจำจังหวัดอุบลราชธานี, สมาคมแม่ดีเด่นแห่งชาติ ประจำจังหวัดพิษณุโลก, สมาคมสตรีนักธุรกิจและวิชาชีพแห่งประเทศไทย จังหวัดพิษณุโลก, สมาคมสตรีนักธุรกิจและวิชาชีพแห่งประเทศไทย ปทุมนนท์, สมาคมแม่ดีเด่นแห่งชาติ ประจำจังหวัดนนทบุรี, สมาคมวัฒนธรรมและเศรษฐกิจ ไทย-เมียนมา, สมาคมม้ง จังหวัดเชียงใหม่, สำนักงานร้านจิตรลดา, มูลนิธิวัฒนธรรมไทย-เยอรมัน, สมาคมนักเรียนเก่าเยอรมัน ในพระบรมราชูปถัมภ์, สมาคมเยอรมันช่วยเหลือผู้ตกทุกข์ได้ยาก ร่วมบำเพ็ญกุศลถวายภัตตาหารเพลแด่พระสงฆ์ 10 รูปที่สวดพระพุทธมนต์ ในการนี้เจ้าพนักงานนิมนต์พระบวรรังษี (สมชาย พุทฺธญาโณ ป.ธ.7) วัดระฆังโฆสิตารามวรมหาวิหาร ถวายพระธรรมเทศนา 1 กัณฑ์,ส่วนที่ท้องสนามหลวง พสกนิกรจากทั่วทุกภูมิภาคของประเทศ เดินทางมากราบพระบรมศพ พระบาทสมเด็จพระปรมินทรมหาภูมิพลอดุลยเดช ที่หน้าพระบรมโกศ ณ พระที่นั่งดุสิตมหาปราสาท ในพระบรมมหาราชวังอย่างต่อเนื่อง นอกจากประชาชน ที่เดินทางมาเองแล้ว กรมการปกครอง กระทรวงมหาดไทย ยังนำชาวบ้านจาก จ.เชียงใหม่ นครปฐม และเพชรบุรี จำนวน 15,000 คน มาเข้ากราบพระบรมศพด้วย โดยสำนักพระราชวังเปิดให้เข้ากราบพระบรมศพในเวลา 04.45 น. ส่วนยอดรวมประชาชนที่เดินทางมาถวายสักการะพระบรมศพ เมื่อวันที่ 25 ม.ค. สำนักพระราชวังสรุปยอดพบมีจำนวนทั้งสิ้น 40,665 คน รวม 84 วัน มี 3,696,289 คน มีประชาชนถวายเงินเพื่อร่วมบำเพ็ญพระราชกุศลเป็นเงิน 3,373,290 บาท รวม 84 วัน เป็นเงินทั้งสิ้น 310,923,405.04 บาท,นางขวัญเมือง เรืองลคร ชาวนาวัย 62 ปี จาก จ.สิงห์บุรี กล่าวภายหลังกราบพระบรมศพว่า มากับญาติๆและเพื่อนบ้านชาวไร่ชาวนา 13 คน ได้เข้าไปในพระบรมมหาราชวังเห็นแล้วสวยมากเหมือน สรวงสวรรค์ จึงอธิษฐานให้รัชกาลที่ 9 ได้เสด็จไปอยู่บนสรวงสวรรค์ พระองค์ทำทุกอย่างที่มีประโยชน์ให้กับประชาชน สมัยก่อนอยู่ที่ อ.ชัยบาดาล จ.ลพบุรี แผ่นดินแห้งแล้งมากทำนาไม่ได้เลย จนพระองค์มาสร้างเขื่อนป่าสักชลสิทธิ์ น้ำก็มีใช้ในการเกษตรตลอด ทั้ง จ.สิงห์บุรีและลพบุรี ทำนาทำไร่ได้ผลตลอดทั้งปี นับเป็นพระมหากรุณาธิคุณที่ทรงช่วยชาวบ้าน,นายเศรษฐพงษ์ จงสงวน ประชาสัมพันธ์คณะสงฆ์จีนนิกาย ในฐานะนักวิชาการด้านพุทธศาสนามหายาน และวัฒนธรรมจีน เปิดเผยถึงการจัดพิธีบำเพ็ญกุศลกงเต็ก ที่คณะสงฆ์จีนนิกายเตรียมจัดทำขึ้น เพื่อถวายพระบรมศพ พระบาทสมเด็จพระ ปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง ในวันที่ 28 ก.พ. ว่า ความสำคัญของพิธีกงเต็กในงานพิธีพระบรมศพนั้น สืบเนื่องมาจากประเพณีจีน เคยอยู่ในราชสำนักไทยมายาวนาน ทั้งประเพณีตรุษจีน สังเวยพระป้าย พิธีถวายพระพรชัยมงคล ในช่วงวันเฉลิมพระชนมพรรษา พิธีกงเต็กก็เช่นกัน เกิดมาจากขุนนางเชื้อสาย จีนในสมัยโบราณ ตลอดจนคณะสงฆ์จีนที่มาพึ่งพระบรมโพธิสมภาร ร่วมกันขึ้นแสดงความจงรักภักดี ด้วยการจัดพิธีบำเพ็ญกุศลตามแบบจีนถวาย พิธีกงเต็กจึงมีขึ้นในงานพระศพของพระบรมวงศานุวงศ์ชั้นผู้ใหญ่ และพระบรมศพของพระมหากษัตริย์มาอย่างต่อเนื่อง เช่นในสมัยพระบรมศพของพระเจ้าอยู่หัวรัชกาลที่ 3 เป็นต้น,ประชาสัมพันธ์คณะสงฆ์จีนนิกายระบุว่า สำหรับพิธีที่จะมีขึ้นในงานพระบรมศพ ในหลวงรัชกาลที่ 9 จะมีขึ้น ณ ลานด้านหน้าพระที่นั่งดุสิต มหาปราสาท หรือที่เรียกว่า ทิมคต และบนพระที่นั่งดุสิตมหาปราสาท ซึ่งจะมีการปรับให้เป็นปะรำพิธี ตามแบบพุทธฝ่ายมหายาน ฉากและเครื่องประกอบต่างๆที่จะนำมาใช้ในงานนี้ ถือเป็นชุดพิเศษที่ใช้สำหรับงานพระราชพิธีโดยเฉพาะ ที่สำคัญงานนี้จะมีพระสงฆ์จีนนิกายจากทั่วประเทศเดินทางมาร่วมพิธีมากที่สุดที่เคยมีมา คือ 90 รูป เท่าพระชนมพรรษา นำโดยเจ้าคณะใหญ่ฝ่ายจีนนิกาย คือพระคณาจารย์จีนธรรมสมาธิวัตร พุทธบริษัทจีนเนตา (เย็นเต็ก) วัดโพธิแมนคุณาราม สาระหลักสำคัญของพิธีโดยย่อ จะเริ่มด้วยพระสงฆ์จีนนิกายสวดมนต์เพื่อเปิดมณฑล พิธี จากนั้นจะมีพิธีการอัญเชิญดวงพระวิญญาณสถิตใน ถ่งพวง พิธีสรงน้ำดวงพระวิญญาณ ซึ่งเป็นพิธีพิเศษที่เพิ่มขึ้นมาเฉพาะในงานพระบรมศพของในหลวงรัชกาลที่ 9 เท่านั้น คือ การที่คณะสงฆ์จีนนิกายจะร่วมในการสวด สังวัธยายพระสูตร ในแบบมหายาณ ลักษณะคล้ายการสวดพระอภิธรรม ทั้งนี้ เพื่อเป็นการเพิ่มพระราชกุศลที่จะถวายให้มากขึ้นกว่าเดิม,สำหรับในช่วงเย็นจะมีพิธีลอยกระทง ปล่อยนกปล่อยปลาที่ท่าราชวรดิฐ พิธีข้ามสะพานโอฆสงสาร สองพิธีนี้อาจมีการสลับกันขึ้นอยู่กับหมาย กำหนดการเสด็จ สุดท้ายคือพิธีทิ้งกระจาด ที่ถือเป็นขั้นตอนที่สำคัญที่สุด เพราะถือเป็นการบำเพ็ญมหากุศล โดยจะมีการเผาเครื่องกระดาษ การแจกข้าวสารอาหารต่างๆ และการสวดสดับปกรณ์ หน้าพระบรมโกศบนพระที่นั่งดุสิตฯ พิธีบำเพ็ญกุศลกงเต็กถวายพระบรมศพที่จะมีขึ้น ถือได้ว่าเป็นการบำเพ็ญกุศลครั้งใหญ่และสำคัญอีกครั้งของคณะสงฆ์จีนนิกาย ในประเทศไทย โดยพระเถระชั้นผู้ใหญ่ของคณะสงฆ์จีนนิกายได้กำชับให้จัดทำอย่างตั้งใจเต็มที่ ครบถ้วนและถูกต้องตามประเพณีโบราณของพุทธศาสนาฝ่ายมหายานทุกประการ ส่วนของที่จะต้องจัดทำขึ้นใหม่ คือ เครื่องกระดาษที่จะใช้เผา อุทิศถวายของที่ใช้ในพิธี เช่น ถ่งพวง เป็นต้น ทั้งนี้ สำหรับเครื่องกระดาษนั้น คณะศิษยานุศิษย์ได้จัดแบ่งงานกันออกไปทำถวาย แต่จะไม่ทำล่วงหน้านานเพราะอาจเกิดความเสียหาย ส่วนข้าวสารที่จะใช้แจกจ่ายในพิธีทิ้งกระจาดอย่างน้อย 2 พันถุงเป็นอย่างต่ำ นายเศรษฐพงศ์กล่าว,ขณะเดียวกัน หลังจากที่ทีมช่างจากสำนักสถาปัตยกรรม กรมศิลปากร นำเครื่องเข้ามาวัดหาแนวเขตที่จะสร้างถนนกลางสนามหลวงแห่งใหม่ รวมถึงการก่อสร้างอาคารประกอบ หรือพระที่นั่งทรงธรรม โดยพื้นที่บางส่วนครอบคลุมถึงต้นมะขามอายุนับร้อยปี อันเป็นสัญลักษณ์ของสนามหลวง ทำให้หลายฝ่ายแสดงความเป็นห่วงต้นมะขามโบราณที่จะต้องถูกทำลายลงนั้น นายจักรพันธุ์ ผิวงาม รอง ผู้ว่าฯ กทม. กล่าวว่า ขอดูรายละเอียดก่อน เบื้องต้นทราบว่า มีต้นมะขามได้รับผลกระทบประมาณ 50 ต้น กรุงเทพมหานครวางแผนไว้แล้วว่าหากต้องเคลื่อนย้ายต้นมะขามจะใช้วิธีการล้อม ยกต้นมะขามไปอนุรักษ์ไว้ที่สวนนงนุช จ.ชลบุรี ที่ได้ยื่นความประสงค์จะช่วยดูแล กทม.มีเรือนเพาะชำอยู่หลายแห่ง อาจจะนำไปอนุรักษ์ไว้ที่นั่น โดยจะนำไปอนุบาล เพื่อไม่ให้เกิดการสูญเสีย เมื่อเสร็จสิ้นพระราชพิธีถวายพระเพลิงพระบรมศพแล้ว จะนำมาปลูกไว้ตามเดิม ยืนยันว่า ต้นมะขามจะกลับสู่ท้องสนามหลวงแน่นอน,นายกิตติพันธ์ พานสุวรรณ รองอธิบดีกรมศิลปากร กล่าวถึงความคืบหน้าด้านการจัดสร้าง พระโกศจันทน์และงานด้านศิลปกรรมประกอบพระเมรุมาศ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ว่า คืบหน้าไปมาก ในส่วนการเปิดรับอาสาสมัครร่วมจัดสร้างพระโกศจันทน์และงานด้านศิลปกรรมประกอบพระเมรุมาศ มีประชาชน ช่างฝีมือสาขาต่างๆเข้ามาสมัครจำนวนมาก คณะช่างสิบหมู่จะคัดเลือกและประกาศผลในวันที่ 24 ก.พ. ได้หารือกับส่วนงานที่เกี่ยวข้อง เห็นว่าน่าจะเชิญสถาบันการศึกษาหลายแห่งเข้ามาช่วยเรื่องงานด้านการขยายแบบ ขยายลายและเรื่องการเขียนจิตรกรรมงานโครงการพระราชดำริฝาผนัง พระที่นั่งทรงธรรม บนเนื้อที่กว่า 200-300 ตารางเมตร,นายวันชัย วงศ์มีชัย นายกสมาคมนักข่าวนักหนังสือพิมพ์แห่งประเทศไทย เปิดเผยวันเดียวกันนี้ ว่า แม้เป็นเวลากว่า 100 วัน ที่พระบาทสมเด็จพระปรมินทรมหาภูมิพลอดุลยเดชเสด็จสวรรคต แต่คนในวิชาชีพนักข่าวนักหนังสือพิมพ์และสื่อมวลชนทุกแขนงทุกคน ยังคงโศกเศร้าอาลัยไม่ยิ่งหย่อนไปกว่าประชาชนในวิชาชีพอื่นๆ เพราะพระองค์ท่าน ทรงมีพระมหากรุณาธิคุณกับสื่อมวลชนไทย โดยเฉพาะหนังสือพิมพ์ไทยมาตลอด 70 ปี อาทิ ทรงพระกรุณา โปรดเกล้าฯ ให้จัดสร้างอาคารสมาคมนักข่าวฯ ในที่ดินของสำนักทรัพย์สินส่วนพระมหากษัตริย์ พร้อมเสด็จฯมาทรงวางศิลาฤกษ์ และเป็นองค์ประธานเปิดที่ทำการของสมาคม,นายกสมาคมนักข่าวฯกล่าวด้วยว่า นอกจากนี้ ยังทรงพระราชทานพระบรมราโชวาท และพระราช ดำรัสเป็นแนวทางการปฏิบัติหน้าที่สื่อมวลชนที่ดี ตั้งมั่นอยู่ในจริยธรรม เป็นผู้ที่ให้ข้อมูลข่าวสารที่ถูกต้องกับสังคม ฯลฯ ดังนั้นในวันที่ 5 มี.ค. ซึ่งเป็นวันนักข่าว สมาคมนักข่าวนักหนังสือพิมพ์แห่งประเทศไทย จะจัดปาฐกถาพิเศษหัวข้อ ในหลวง ร.9 กับสื่อมวลชนไทย โดยนายวิษณุ เครืองาม รองนายกรัฐมนตรี ที่โรงแรมอมารีวอเตอร์เกท และจัดทำหนังสือวันนักข่าวฉบับพิเศษ นำเสนอพระราชกรณียกิจในด้านนักสื่อมวลชนและพระมหากรุณาธิคุณที่มีต่อวงการสื่อมวลชนไทย เผยแพร่ เพื่อเป็นการเทิดพระเกียรติและสำนึกในพระมหากรุณาธิคุณ,ผู้สื่อข่าวรายงานว่าในส่วนของการทำงานที่บริเวณสำนักช่างสิบหมู่ อ.ศาลายา จ. นครปฐม นั้น คณะช่างสำนักช่างสิบหมู่ อยู่ระหว่างการดำเนินการปรับความหนาของไม้จันทน์หอม สำหรับใช้ในการจัดสร้างหีบพระบรมศพและพระโกศจันทน์ พระบาทสมเด็จพระปรมินทรมหาภูมิพลอดุลยเดช ให้ได้ตามรูปแบบที่กำหนด รวมทั้งการปั้นรูปหล่อประติมากรรมเทวดา สัตว์หิมพานต์ต่างๆ,อีกด้านที่ศาลแพ่งเช้าวันเดียวกัน นายวรงค์พร จิระภาค อธิบดีผู้พิพากษาศาลแพ่ง เป็นประธานจัดพิธีน้อมรำลึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช ในโอกาสเสด็จพระราชดำเนินมายังศาลแพ่งครั้งแรกเมื่อวันที่ 26 ม.ค.2495 นายวรงค์พรกล่าวเปิดงานตอนหนึ่งว่า เมื่อวันที่ 26 ม.ค.2495 ในหลวงรัชกาลที่ 9 ได้ทรงประทับบัลลังก์ศาลแพ่ง ร่วมพิจารณาพิพากษาคดีรวม 2 คดี อันถือเป็นมงคลอันสูงสุดของศาลแพ่งตราบจนถึงทุกวันนี้ แม้วันนี้พระองค์เสด็จสู่สวรรคาลัยแล้ว ความจงรักภักดีจะสถิตคงมั่นอยู่ในหัวใจของพสกนิกรชาวไทยตราบชั่วกาลนาน
คณะสงฆ์จีนนิกาย เตรียมจัดพิธีบำเพ็ญกุศลกงเต็ก ถวายพระบรมศพ พระบาทสมเด็จพระปรมินทรมหาภูมิพล อดุลยเดช ณ พระที่นั่งดุสิตมหาปราสาท ในพระบรมมหาราชวัง วันที่ 28 ก.พ. มีพระสงฆ์จีนนิกายจากทั่วประเทศเดินทางมาร่วมพิธีมากที่สุด
พิธีกงเต็ก,รัชกาลที่9,สงฆ์จีนนิกาย,พระที่นั่งดุสิตมหาปราสาท,ข่าวหน้า1